High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ເມື່ອບໍ່ດົນມານີ້, ທ່ານ ທັນສະໃໝ ກົມມະສິດ ເລຂາຄະນະພັກກະຊວງ, ລັດຖະມົນຕີ ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ (ປທສ) ໄດ້ເຂົ້າຮ່ວມກອງປະຊຸມດຳເນີນຊີວິດການເມືອງ ປັບປຸງປົວແປງທົ່ວພັກ ພາຍໃນ ຄະນະພັກຮາກຖານ ບໍລິສັດ ອີທີແອລ ມະຫາຊົນ ປະຈຳປີ 2017 ເຊິ່ງ ກອງປະຊຸມໄດ້ດຳເນີນມາເປັນເວລາ 03 ວັນ ແຕ່ວັນທີ 27 ເຖິງ 29 ມິຖຸນາ 2017, ມີຄະນະພັກຮາກຖານພາຍໃນບໍລິສັດເຂົ້າຮ່ວມ. ເພື່ອຮັບຟັງການສະຫລຸບຜົນຂອງການດຳເນີນຊີວິດການເມືອງ ປັບປຸງປົວແປງທົ່ວພັກ ພາຍໃນ ຄະນະພັກຮາກຖານ ບໍລິສັດ ອີທີແອລ ມະຫາຊົນ ປະຈຳປີ 2017 ໂດຍປະຕິບັດຕາມເອກະສານເດັດດ່ຽວປົວແປງພັກ ໃຫ້ປອດໃສ, ເຂັ້ມແຂງ-ໜັກແໜ້ນ ແລະສະຫລຸບຕີລາຄາຄືນ ຄວາມຮັບຜິດຊອບລວມ ຂອງຄະນະພັກຮາກຖານ ບໍລິສັດ ອີທີແອລ ມະຫາຊົນ ໃນການຈັດຕັ້ງປະຕິບັດ ມະຕິກອງປະຊຸມໃຫຍ່ ຄັ້ງທີ X ຂອງພັກ ປະຊາຊົນ ປະຕິວັດລາວ, ມະຕິກອງປະຊຸມໃຫຍ່ ຄັ້ງທີ I ຂອງຄະນະພັກ ກະຊວງ ປທສ ເວົ້າລວມ ເວົ້າສະເພາະ ການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ I ຂອງຄະນະພັກຮາກຖານ ບໍລິສັດ ອີທີແອລ ມະຫາຊົນ.
ສະຫາຍ ສຸດໃຈ ລໍລອນສີ ຄະນະພັກຮາກຖານ ບໍລິສັດ ອີທີແອລ ມະຫາຊົນ ໄດ້ກ່າວລາຍງານຜົນຂອງການດຳເນີນຊີວິດການເມືອງ ປັບປຸງປົວແປງທົ່ວພັກ ພາຍໃນ ບໍລິສັດ ອີທີແອລ ມະຫາຊົນ ປະຈຳປີ 2017 ກອງປະຊຸມດຳເນີນຊີວິດການເມືອງ ປັບປຸງປົວແປງທົ່ວພັກ ພາຍໃນ ບໍລິສັດ ອີທີແອລ ມະຫາຊົນ ປະຈຳປີ 2017 ແມ່ນໄດ້ຮັບຜົນສໍາເລັດຕາມລະດັບ ຄາດໝາຍທີ່ກໍານົດໄວ້ ຢ່າງຄົບຖ້ວນ.
ໃນໂອກາດດັ່ງກ່າວ ສະຫາຍ ທັນສະໃໝ ກົມມະສິດ ໄດ້ໃຫ້ກຽດໂອ້ລົມຕໍ່ກອງປະຊຸມ ໂດຍສະຫາຍໄດ້ເນັ້ນໜັກ ໃຫ້ຄະນະພັກຮາກຖານ ບໍລິສັດ ອີທີແອລ ມະຫາຊົນ ເອົາໃຈໃສ່ຕໍ່ບັນຫາສໍາຄັນ ເປັນຕົ້ນແມ່ນ ວຽກງານການປົກປ້ອງອິດທິພົນຂອງພັກ, ເດັດດ່ຽວປົວແປງພັກໃຫ້ປອດໃສ, ເຂັ້ມແຂງ-ໜັກແໜ້ນ ແລະການຂະຫຍາຍສະມາຊິກພັກ ໃຫ້ຮັບປະກັນທັງດ້ານຄຸນນະພາບ ແລະປະລິມານ, ຮັບປະກັນໃຫ້ມີການສ້າງພະນັກງານສຶບທອດຢ່າງຕໍ່ເນື່ອງ ເຊີ່ງປະກອບດ້ວຍ 3 ລຸ້ນ ຄື: ອາວຸໂສ, ກາງ ແລະໄວໜຸ່ມ.
ໂດຍ: ບໍລິສັດ ອີທີແອລ ມະຫາຊົນ.
ກວດແກ້: ຫ້ອງການ, ພະແນກປະຊາສໍາພັນ.